Λόζοβο

Το Λόζοβο (σλαβομακεδονικά Лозово) είναι χωριό της Βόρειας Μακεδονίας, έδρα του ομώνυμου Δήμου Λόζοβο. Στην απογραφή του 2021 ο πληθυσμός του χωριού ήταν 756 κάτοικοι, όλοι εθνοτικά ΣλαβομακεδόνεςTotal resident population of the Republic of North Macedonia by ethnic affiliation, by settlement, Census 2021, έναντι 896 κατοίκων στην απογραφή του 2002. Το μέσο υψόμετρο του χωριού, που βρίσκεται στην πεδιάδα Όβτσε Πόλε ανάμεσα στις πόλεις Βελεσά και Στιπ, είναι 324 μέτρα πάνω από την επιφάνεια της θάλασσας.

 Ιστορικά στοιχεία 
Στα τέλη του 19ου αιώνα, όταν η περιοχή ήταν μέρος της Οθωμανικής Αυτοκρατορίας, το χωριό, που τότε ονομαζόταν Τζουμαηλίγια, υπαγόταν στον Καζά του Στιπ. Σύμφωνα με δεδομένα από τον Βούλγαρο ιστορικό και εθνογράφο Βασίλη Καντσόφ, περί το 1900 ζούσαν στο χωριό 150 Τούρκοι. Τόσο ο Λέοναρντ Σούλτσε-Γιένα όσο και ο Ντίμιταρ Γκατζάνοφ αναφέρουν τη Τζουμαηλίγια ως τουρκοχώρι.

Παραπομπές

Λοζοβο